L'alcalde de Sagunt concedix llicència de segregació en la zona de Parc Sagunt II
16 de desembre 2022

L'alcalde de Sagunt, Darío Moreno, ha concedit llicència de segregació sol·licitada per Parc Empresarial de Sagunt, SL per a la segregació de la finca registral 76076, una superfície total de 5.440.513 m² que es correspon amb Parc Sagunt II i on se situarà la gigafactoria de Volkswagen. Segons els informes complementaris sol·licitats per Alcaldia esta sol·licitud s'ajusta a dret i es considera que és compatible amb l'ordenació urbanística vigent i la nova ordenació d'este territori proposada.

Igualment es reconeix la necessitat de la ràpida resolució de la sol·licitud cursada per a fer possible l'actuació estratègica per a la ciutat i que requerix la nova ordenació prevista en la zona.

L'alcalde de Sagunt, Darío Moreno, ha indicat que «**l'Ajuntament de Sagunt continua treballant amb la Generalitat i amb Volkswagen perquè la gigafactoria estiga llesta en el menor temps possible**». En este sentit, ha apuntat que «**dins de les obligacions que ens havíem marcat, estaven d'una banda, l'aprovació del projecte territorial estratègic (PTE) per part de la Generalitat, un document urbanístic que declara este projecte com a estratègic i facilita tota la tramitació que encara està per vindre**», i d'altra banda, «**l'Ajuntament de Sagunt s'havia compromés abans de final d'any a portar a cap la llicència de segregació, que diu exactament quins són els límits futurs de la gigafactoria i que també permetrà que es puga dur a terme la compravenda de la mateixa per part de Volkswagen**».

Així mateix, Moreno ha destacat que des de l'Ajuntament es continuen complint amb els terminis i compromisos, «**i és que més enllà del soroll de fons que puga haver-hi en determinats moments, la realitat és que tant la part política, que formem part de les negociacions, com la part tècnica, estem treballant perquè complim amb tot el cronograma establit**».

En este sentit, l'alcalde de Sagunt ha explicat que dins del cronograma es troba que «**esta inversió arribe a la nostra ciutat ja en 2023, que vegem moviment de maquinària amb l'objectiu de transformar tota la nostra economia, arribem a la plena ocupació i que el 2023 ens porte moltes alegries en eixe sentit. Continuarem treballant incansablement, perquè sabem que el futur de la nostra ciutat depén d'això**».

![](/media/cjtho0iv/c_terrenopc2.jpg?width=850&height=566.9886363636364)

*   [](http://www.facebook.com/sharer.php?u=https://aytosagunto.es/va/actualitat/l-alcalde-de-sagunt-concedix-llicencia-de-segregacio-en-la-zona-de-parc-sagunt-ii/ "Facebook")
*   [](http://twitter.com/share?url=https://aytosagunto.es/va/actualitat/l-alcalde-de-sagunt-concedix-llicencia-de-segregacio-en-la-zona-de-parc-sagunt-ii/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-alcalde-de-sagunt-concedix-llicencia-de-segregacio-en-la-zona-de-parc-sagunt-ii/ "Linked In")
*   [](mailto:?body=https://aytosagunto.es/va/actualitat/l-alcalde-de-sagunt-concedix-llicencia-de-segregacio-en-la-zona-de-parc-sagunt-ii/)